Publication: Magyar Közlöny
Issue: MK-2008-139 (Year: 2008, Number: 139)
Era: 2004-2010
Section: 6. számú melléklet a 27/2008. (IX. 26.) OKM rendelethez
Paragraph Index: 1180

6. A reflexiót irányító kérdések 1-4. évfolyam 5-6. évfolyam 7-8. évfolyam 9-12. évfolyam Legyen alkalmuk a tanulóknak arra, hogy választ keressenek az alábbi kérdésekre: Ki vagyok én? • Miben hasonlítok a velem azonos korú (iskola) társaimhoz? • Milyen külső és belső tulajdonságaim vannak? • Milyenek a képességeim? • Kik az ideáljaim (szülő, tanító,…)? • Kihez szeretnék hasonlítani? Miért? • Mit jelent az, hogy szlovén nemzetiségű vagyok? Legyen alkalmuk a tanulóknak arra, hogy választ keressenek olyan kérdésekre, mint a következők. • Ki a szlovén? Ki a magyar? Ki a német? Ki a szlovák? Ki a szerb? • Milyen nemzetiségek élnek Magyarországon és Szlovéniában? • Hogyan élhetnek együtt különböző kultúrák, vallások, népek, nemzetiségek? • Miben hasonlítunk egymásra (különböző nemzetiségiek) és miben különbözünk egymástól? • Mit jelent számomra magyarországi szlovénnek lenni? • Különbözöm-e más állampolgártól? • Kik voltak az elődeim? • Mivel foglalkoztak? • Hogyan éltek, ünnepeltek, öltözködtek? • Milyen vallásúak voltak? • Miért gondolkodnak másképpen a különböző nemzedékek? • Van-e párbeszéd a különböző generációk között? Legyen alkalmuk a tanulóknak arra, hogy választ keressenek olyan kérdésekre, mint a következők. • Ismerem-e a közösségem nyelvét, szokás -és hagyományvilágát, vallását? • Ragaszkodom-e a gyökereimhez? • Mit jelent számomra a haza (szülőföld, az anyaország, Európa és a nagyvilág)? • Hányféle identitása lehet egy embernek? • Mit jelent a kétnyelvűség (nyelvcsere)? • Érzek-e kellő affinitást az elődeim kulturális öröksége iránt? • Mennyiben segíti a család, az iskola, az egyház, a média a magyarországi szlovének fennmaradását? • Érdemes-e jól megtanulnom szlovénul? • Van-e jövője a hazai szlovénségnek? • Mennyire jellemző rám: önállóság, pontosság, együttműködés, kötelességtudat, kíváncsiság, fogékonyság, önzetlenség, segítőkészség, a saját képességeim fejlesztésének igénye. Legyen alkalmuk a tanulóknak arra, hogy választ keressenek olyan kérdésekre, mint a következők. • Képes vagyok-e önvizsgálódásra, személyes identitásra? • Van-e célja az életemnek? • Van-e elég akaratom az álmaim valóra váltásához? • Miben látom az életem értelmét? • Mit jelent számomra a: szeretet, boldogság, remény, erkölcs, szépség, jóság, hit, harmónia, autonómia, életminőség, szokástisztelet, udvariasság, tisztesség, művészi érzék, emberi méltóság, hivatástudat, tolerancia, empátia? • Mennyire jellemző rám: nyitottság a különböző nyelvek, kultúrák iránt; demokratikus értékrend; vállalkozói szellem; kudarctűrés; a munka tervezése, szervezése, megosztása, az önállósodás igénye, konfliktuskezelés; pozitív gondolkodás; megnyilatkozni tudás; saját korlátok ismerete; tudatosság; összefogottság; önkontroll; művészi érzék; emberismeret; aktív állampolgári lét; tág látókör; kollektív tudat; kulturális és közéleti tevékenység; aktív cselekvés a kisebbségért, annak fennmaradásáért; digitális kompetencia kamatoztatása a kapcsolatteremtésben; ügyintézésben; munkában; a tudás hatalmába vetett hit; igény az élethosszig tartó tanulásra. 2008/139. szám Slovenski jezik in književnost (za tradicionalno in razširjeno obliko jezikovnega pouka) Tradicionalna oblika jezikovnega pouka Razvojne naloge

Source: https://magyarkozlony.hu/hivatalos-lapok/88ca5c9dfa3a58780f0e827caef87f115d5b9017/dokumentumok/76e18e3a897291d14661d3cec10f4f93aaab9e18/letoltes